დაიაკები
დაიაკები — კუნძულ ბორნეოს ადგილობრივი ხალხი. ტერმინი აერთიანებს 200–ზე მეტ სხვადასხვა ეთნიკურ ქვეჯგუფს, რომლებიც ძირითადად ბორნეოს შიდა ნაწილში სახლობენ. ყველა მათგანს თავიანთი დიალექტი, ადათ–წესები, კანონები, ტერიტორია და კულტურა აქვს, თუმცა განმასხვავებელი თვისებები ნაკლებ შესამჩნევია. დაიაკური ენები ავსტრონეზიურ ენათა ოჯახს მიეკუთვნება. დაიაკები ანიმიზმის რწმენას მისდევდნენ, თუმცა ბევრი მოექცა ქრისტიანობასა და ისლამზე. დაიაკთა საერთო რაოდენობა დაახლოებით 2–4 მილიონია.